CELEX: 62021TN0249
Language: sk
Date: 2021-05-07 00:00:00
Title: Vec T-249/21: Žaloba podaná 7. mája 2021 – SN/Parlament

12.7.2021   
            
            
               SK
            
            
               Úradný vestník Európskej únie
            
            
               C 278/51
            
         
      Žaloba podaná 7. mája 2021 – SN/Parlament
      (Vec T-249/21)
      (2021/C 278/71)
      Jazyk konania: angličtina
      
         Účastníci konania
      
      
         Žalobca: SN (v zastúpení: P. Eleftheriadis, Solicitor)
      
         Žalovaný: Európsky parlament
      
         Návrhy
      
      Žalobca navrhuje, aby Všeobecný súd:
      
                  —
               
               
                  v celom rozsahu zrušil rozhodnutie generálneho tajomníka Európskeho parlamentu z 21. decembra 2020,
               
            
                  —
               
               
                  v celom rozsahu zrušil oznámenie o dlhu č. 7010000021 z 15. januára 2021 týkajúce sa sumy 196 199,84 eura zaslané žalobcovi a
               
            
                  —
               
               
                  uložil Európskemu parlamentu povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza päť žalobných dôvodov.
      
                  1.
               
               
                  Prvý žalobný dôvod je založený na tom, že Európsky parlament postupoval bez zohľadnenia článku 137 Služobného poriadku úradníkov a Podmienok zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu. (1)
                  
               
            
                  2.
               
               
                  Druhý žalobný dôvod je založený na tom, že Európsky parlament konal protiprávne a neuplatnil správne kritérium „súm vyplatených neoprávnene“ vyplývajúce z článkov 32 a 68 rozhodnutia predsedníctva z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu. (2)
                  
               
            
                  3.
               
               
                  Tretí žalobný dôvod je založený na tom, že Európsky parlament nezohľadnil právo poslancov na slobodu a nezávislosť podľa článkov 2 a 21 štatútu poslancov Európskeho parlamentu. (3)
                  
               
            
                  4.
               
               
                  Štvrtý žalobný dôvod je založený na tom, že v rozpore s povinnosťou odôvodnenia podľa článku 296 ZFEÚ bolo šesťdesiat osem zo sedemdesiatich ôsmich dokumentov predložených poslancom odmietnutých ako „neprípustné“, neboli poskytnuté dôvody pre záver, že „neoprávnene vyplatené“ boli všetky platby odmeny, zatiaľ čo predmetom úplného prešetrovanie bolo iba šesť z tridsiatich mesiacov trvania zmluvy, a neboli ani uvedené dôvody pre odmietnutie záverov OLAF-u, ktoré zbavovali žalobcu spod akéhokoľvek podozrenia z nečestného konania.
               
            
                  5.
               
               
                  Piaty žalobný dôvod je založený na zjavne nesprávnom skutkovom posúdení.
               
            
         (1)  Nariadenie č. 31 (EHS), 11 (Euratom), ktorým sa stanovuje Služobný poriadok úradníkov a Podmienky zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu [neoficiálny preklad] (Ú. v. ES 45, 1962, s. 1385).
      
         (2)  Rozhodnutie predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 2009, s. 1).
      
         (3)  Rozhodnutie Európskeho parlamentu z 28. septembra 2005, ktorým sa prijíma štatút poslancov Európskeho parlamentu (2005/684/ES, Euratom) (Ú. v. EÚ L 262, 2005, s. 1).